**כללי ותנאי השתתפות בתחרויות ילדים 13-8 של איגוד הטריאתלון**

**תנאי השתתפות**

1. "ספורטאי" במסמך זה הינו כל אדם הרשום כחבר איגוד ורשאי להתחרות בתחרויות האיגוד וכל אדם המשתתף בתחרויות האיגוד .
2. השתתפות בתחרות מותרת לספורטאים המקיימים אימונים סדירים, מצויים במעקב רפואי, בריאים וכשירים לטריאתלון בלבד. ספורטאים אשר אינם עומדים בתנאים אלו מנועים מלהשתתף בתחרות. כל חריגה מהנחיות אלו הינה באחריותו המלאה של הספורטאי בלבד.
3. השתתפות בתחרות מותנית בהצגת אישור רפואי מתחנה לרפואת ספורט בלבד. על האישור להיות חתום על ידי רופא ספורט בלבד. אישורים עליהם חתומים קרדיולוג, רופא משפחה או כל רופא אחר מלבד רופא ספורט לא יתקבלו .
4. השתתפות בתחרות מותנית בהעלאת תצהיר ביטוח לתחרויות טריאתלון בכפוף לחוק הספורט כמופיע באתר האיגוד.
5. השתתפות בתחרות מותנית בעמידה בכללי הגינות ספורטיבית ואתיקה כפי שהם באים לידי ביטוי בתקנונים של איגוד הטריאתלון והקוד האתי אותו אימץ.
6. התחרות מוגבלת לגילאים המצוינים:

|  |  |  |  |  |  |
| --- | --- | --- | --- | --- | --- |
| **מקצה** | **מרחק ריצה** | **מרחק אופניים** | **מרחק שחייה** | **גילאים** | **מקצה** |
| ילדים | 1 ק"מ | 3 ק"מ | 100 מ' | 8-9 | ילדות וילדים |
| ילדים | 1.5 ק"מ | 5 ק"מ | 200 מ' | 10-11 | ילדות וילדים |
| ילדים | 2 ק"מ | 8 ק"מ | 300 מ' | 12-13 | ילדות וילדים |

 **הקטגוריה נקבעת על פי שנת הלידה ולא על פי תאריך הלידה**

1. ההרשמה לתחרות הינה אישית ואינה ניתנת להעברה לאחר. מכירת וקניית "סלוטים" הינה אסורה על פי נוהל זה, ועלולה לגרור הגשת תלונה לועדת משמעת והמלצה להרחקה מהשתתפות בתחרויות של איגוד הטריאתלון הישראלי ו/או הרחקה מהאיגוד.
2. הפרה של כללי ותנאי ההשתתפות בתחרויות של איגוד הטריאתלון הינה עבירה משמעתית על פי תקנון ועדת משמעת של איגוד הטריאתלון.

**חוקי התחרות**

התחרות כפופה לחוקת ה – WT. יש להכיר את כללי התחרות המופיעים בחוקת ה – WT. להלן מספר דגשים:

1. סימון ורישום על הגוף – כל מתחרה חייב ברישום מספר ברזל/תחרות, מקצה וגיל על הגוף בגודל 6 ס"מ לפחות של כל ספרה. יש לסמן על הזרועות והרגליים. אי סימון הגוף כנדרש – פסילה. סימון גב יד ימין מסלול וסימון גב יד שמאל מקצה. כמו כן חובה בסימון מספר חזה על הגוף במהלך הריצה וסימון האופניים כנדרש במספר הברזל/התחרות.
2. צ'ק אין – הגעה לאחר סגירת שטח ההחלפה עשויה לגרור עונש זמן / פסילה ואי מתן אפשרות להשתתפות בתחרות.
3. קבלת עזרה בתחרות– חל איסור קבלת עזרה מגורם שאינו בעל תפקיד: שופט/בקר/צוות טכני. סיוע לספורטאי דינה פסילה .
4. ליווי– חל איסור על ליווי ספורטאי )פייסינג(. ליווי ספורטאי במהלך תחרות דינה פסילה.
5. מדליות יחולקו ל-3 המקומות הראשונים (ילדים/נערים וילדות/נערות) בקבוצות הגיל על פי חלוקת הקטגוריות המקובלות בחוקה:

|  |
| --- |
| **קטגוריית גיל** |
| גילאי 8 |
| גילאי 9 |
| גילאי 10 |
| גילאי 11 |
| גילאי 12 |
| גילאי 13 |

קטגורית ילדים גילאים: 13,12,11,10,9,8 )מקצי ילדים 13-10 כולל דראפטינג)

**דגשים כללים**

1. **הכרת התחרות**: חובתו של כל ספורטאי להכיר את פרטי התחרות: זמני ההתארגנות והזינוק, מסלול התחרות וכן להישמע להוראות בעלי התפקידים. בעלי התפקידים בתחרות (שופטים) רשאים לפסול מתחרים הפועלים באופן בלתי ספורטיבי או בניגוד לחוקי התחרות או בניגוד להנחיות או המסכנים את עצמם או ספורטאים אחרים. למתחרים אלו לא יוחזרו דמי המשתתף.
2. **שימוש באופני כביש**: החל מעונת 2024 תיכנס לתוקף החלטת ועדת ילדים – ילדים בגילאי 11 ומעלה (לפי שנת לידה) יוכלו להתחרות עם אופני כביש. משמע גילאי 10-8 (לפי שנת לידה) יתחרו עם אופני שטח בלבד!
3. **ציוד אישי**: אין לאפסן חפצים יקרי ערך כגון: ארנקים וטלפונים סלולריים. המארגנים אינם אחראים על גניבות של חפצים הנ"ל .
4. **מדידת זמנים**: כל ספורטאי מחויב בשבב לצורך מדידת הזמנים. ספורטאי ללא שבב לא ייקלט במערכת מדידת הזמנים וצפוי להיפסל. ספורטאים שאינם בעלי שבב קבוע יפקידו פיקדון בסך 50 ₪ בעת ההרשמה לתחרות לקבלת שבב זמני בנקודת הרישום בתחרות. הפיקדון יוחזר עם השבת השבב בגמר התחרות לנקודת איסוף השבבים ולפי ההוראות המפורסמות באתר.
5. **סיום התחרות**: קו הגמר יינעל לאחר זמן המקסימום שפורסם באתר ההרשמה. משתתפים שיתחרו בקצב איטי מהנדרש, מתבקשים להפסיק את התחרות, להודיע לבעלי התפקידים כי הפסיקו ובמידת הצורך להתפנות לקו הסיום. לידיעתכם, צוותי המים והעזרה הראשונה יפסיקו את פעולתם ומארגני המרוץ אינם אחראים לשלומם של מתחרים שימשיכו לרוץ על דעת עצמם.
6. המארגנים רשאים לעדכן את המידע באתר האיגוד ועל המשתתף לעקוב אחר עדכונים אלו.
7. **הגשת ערעור**: ערעור על פסילה או על תוצאות התחרות, ניתן להגיש בהתאם לנוהל הגשת ערעור ועד רבע שעה מפרסום תוצאות התחרות על ידי השופט הראשי במהלך התחרות באתר 4sport ו/או בלוח התוצאות (המקודם מבניהם). יש למלא טופס ערעור ולהגישו יחד עם תשלום ולהפקיד 200 ש"ח. במידה והערעור יתקבל, יוחזר הכסף.
8. **ביטול הרשמה**: ניתן לבטל ההרשמה או לשנות מקצה עד התאריך הנקוב באתר התחרות .

בקשת הביטול/שינוי תשלח לכתובת דוא”ל **office@triathlon.org.il** שם יש לציין בפנייה שם מלא ,טלפון ליצירת קשר ומספר הזמנה/הרשמה. מדמי ההרשמה ינוכו 20 ש"ח דמי טיפול. אין החזר דמי הרשמה החל מ-7 ימים לפני מועד התחרות ו/או עד סיום הרישום (המאוחר מבינהם).

1. **מוסכם עליי כי מארגני האירוע רשאים להשתמש בצילומים שלי לפני, במהלך ולאחר האירוע לצרכי פרסום ויחסי ציבור, ללא תמורה.**
2. **ביטול/ שינוי האירוע**: ביטול האירוע ו/או שינוי מתווה האירוע ו/או כל שינוי אחר בניגוד למפורסם כתוצאה מאירוע כוח עליון, לא יהווה הפרה של ההסכם מצד המפיקה ו/או המארגנים והרוכש/המשתתף לא יהיה זכאי לפיצוי ו/או החזר כספי. המפיקה ו/או המארגנים יאפשרו קיום אירוע חלופי, במידת האפשר, במועד אחר, ככל שיתאפשר, ובכפוף לכך שאין גורם המונע זאת והכל לשיקול דעתה הבלעדי של המפיקה ו/או המארגנים.

במסמך זה "אירוע כוח עליון" משמעו – כל גורם אשר אין למפיקה/מארגנים שליטה עליו ,לרבות בכל מקרה של תנאי מזג אוויר אשר אינם מתאימים לקיום האירוע , דחיית/ביטול האירוע עקב מלחמה ,שביתה או השבתה, ו/או כוח עליון ו/או מגבלה חיצונית אחרת שהוטלה על המפיקה/המארגנים ו/או על ידי רשות מוסמכת, מצב חירום או פעולת טרור, מתקפות טילים, פיגועים, אסונות טבע, פעולות ממשלה מיוחדות וכיו"ב, ואשר יש בו בכדי למנוע או לשבש את קיום האירוע, ולעניין זה "למנוע או לשבש" לרבות כתוצאה מאבל לאומי ו/או מאווירה ציבורית שלילית אשר לא מתאימים לפעילות ולמהותה.